Otto Kubberud

Otto Kubberud (født 11. september 1856 i Østre Toten, død 28. november 1940 samme sted) var en norsk håndverker, bonde og politiker, som representerte Arbeiderdemokratene.

Som ungdom gikk Kubberud i lære hos og arbeidde for sin far, som var kopperslager. Fra 1878 dreiv han for seg sjøl. Han dreiv blant annet en fabrikk for finere vognaksler og var formann på en knappefabrikk. Han bosatte seg etter hvert på gården Skjefstad på Østre Toten. Her starta han – ved sida av gårdsdriften – produksjon av hagesprøyter. Han fikk flere gullmedaljer på utstillinger, og i 1932 gav Havedyrkningens Venner ham en gullmedalje for sprøytene.

Fra 1914 til 1919 var han medlem av kommunens herredsstyre og formannskap, og han hadde også andre offentlige og private verv.

Han var vararepresentant på Stortinget fra Kristians amt i periodene 1916–18 og 1919–21. Han møtte noen uker i 1916, 1918 og 1921.

Referanser

Eksterne lenker 
 

Vararepresentanter til Stortinget
Lokalpolitikere i Østre Toten
Arbeiderdemokratene
Norske bønder
Norske håndverkere
Personer fra Østre Toten kommune